ندیم بیگ (اداکار)

**مرزا نذیر بیگ** (Mirza Nazeer Baig)، جو اپنے فلمی ناں **ندیم بیگ** تو‏ں جانے جاندے نيں اک پاکستانی اداکار، گلوکار تے فلم پروڈیوسر نيں۔ 1967ء وچ اپنے کیرئیر دے آغاز توں بعد اوہناں نے دوسو توں زیاده فلماں وچ کم کیتا تے کافی ایوارڑ اپنے ناں کيتے۔ اوہناں نوں حکومت پاکستان ولوں 1997ء وچ تمغا حسن کارکردگی نال انوازیا گیا۔ 

## مڈھلا جیون
ندیم بیگ 19 جولائی 1941ء نوں آندھرا پردیش دے علاقے وجئے واڑہ وچ  پیدا ہوئے، جیہڑا اوس ویلے برطانوی ہند وچ مدراس پریزیڈینسی دا حصہ سی۔   ندیم بیگ قیام پاکستان توں بعد اپنے خاندان سمیت ڈھاکا، مشرقی پاکستان منتقل ہوگئے۔ اوہناں نے سندھ مدرسۃ الاسلام توں ہائی سکول تک تعلیم مکمل کیتی تے بعد وچ گورنمنٹ اسلامیہ سائنس کالج کراچی وچ تعلیم حاصل کیتی۔

ندیم نوں اداکار طلعت حسین، ایم ظہیر خان، آفتاب عظیم، سلیم جعفری تے ٹی وی پروڈیؤسر اقبال حیدر 1960ء دی دہائی وچ کراچی دے اک کلب وچ دریافت کیتا سی۔ اوہناں نے تے اوہناں دے دوستاں، امیر احمد خان تے قاسم صدیقی نے کئی موسیقی مقابلے جِتے۔ موسیقی دیاں اوہناں مقابلیاں وچوں اک وچ اوہناں وں گلوکارہ فردوسی رحمان نے دیکھیا۔ اوہ اوہناں دی گلوکاری دی قابلیت توں متاثر ہوئیاں تے اوہناں نوں ڈھاکا دی فلمی صنعت وچ پس پردہ گلوکاری دی کوشش کرن لئی راغب کیتا۔
 
## کیرئیر
ندیم نے اپنے کیرئیر دا آغاز 1967ء وچ پاکستانی فلم ”چکوری“ تو‏ں کيتا۔ ندیم دا فلمی کریئر 50 سالاں توں ودھ دا اے۔ اوہناں نے 1967ء وچ اپنے کریئر دی پہلی فلم *چکوری* وچ اداکارہ شبانہ دے نال اک مرکزی کردار ادا کیتا۔ ایہ فلم کیپٹن احتیشام ولوں پروڈیوس تے ڈائریکٹ کیتی گئی سی، جو اصل زندگی وچ، 1968ء وچ اوہناں دے سوہرے بن گئے سی جدوں ندیم نے احتیشام دی دھی، فرزانہ نال ویاہ کیتا۔  فلم نے پاکستانی فلم انڈسٹری دے دوویں سرکٹاں، مطلب مغربی اتے پوربی پاکستان وچ چنگا کارکردگی کیتا۔ اسنے *چکوری* لئی بہترین اداکار دی کیٹیگری وچ نگار ایوارڈ جتیا۔ ندیم دیاں فلماں وچ *نادان* (1973ء)، *اناڑی*، *پہچان* (1975ء)، *تلاش* (1976ء), آئینہ (1977ء)، ہم دونوں (1980ء)، *لاجواب*، *قربانی* (1981ء)، *سنگدل* (1982ء) تے *دہلیز* (1983ء) شامل نیں۔ اوہناں نے اداکارہ شبنم نال سکرین اُتے اک مقبول جوڑی بنائی، جس نال اوہناں نے اپنیاں زیادہ تر فِلماں وچ کم کیتا۔  اداکاری توں علاوہ ندیم نے فلماں لئی کئی گیت گائے۔  ندیم نے پاکستانی فلمی صنعت دے نامور فلم ڈائریکٹراں دے نال کم کیتا، جیہناں وچ پرویز ملک، نزرل اسلام، ایس سلیمان، شمیم آرا، سنگیتا تے ثمینہ پیرزادہ شامل نیں۔ اپنے طوِیل کیریئر وچ مشہور اداکاراں وچوں، اوہناں سنتوش کمار، درپن، وحید مراد، علاؤالدین تے سیید کمال نال کم کیتا اے۔ 

## اہم فِلماں
* چکوری (۱۹۶۷)    
* بہن بھائی (۱۹۶۸)
* دیا اور طوفان (۱۹۶۹)
* دامن اور چنگاری (۱۹۷۳)
* آئینہ (۱۹۷۷)
* بندش (1980) 
* دل لگی (۱۹۷۴)
* شمع (1974) 
* پھول میرے گلشن کا (1974) 
* اناری (1975) 
* جب جب پھول کھلے (1975) 
* پہچان (۱۹۷۵)
* امنگ
* نادان
* چھوٹے صاحب
* داغ
* مٹھی بھر چاول (1978) 
* امبر (۱۹۷۸)
* پاکیزہ (1979) 
* دہلیز (۱۹۸۳)
* دوردیش (1983)  
* مکھڑا (۱۹۸۸) - ندیم بیگ ولوں بنائی گئی اکّ فلم وی  
* بلندی (1990)  
* انہونی (۱۹۹۳)
* سرگم (۱۹۹۵)
* جیوا (۱۹۹۵)
* جو ڈر گیا وہ مر گیا (۱۹۹۵)
* انتہا (1999)  
* کوئی تجھ سا کہاں (2005) 
* میں ایک دن لوٹ کے آؤں گا (۲۰۰۷)
* لوَ میں غم (۲۰۱۱)
* میں ہوں شاہد افریدی (۲۰۱۳)
* سسٹم (۲۰۱۴)
* ہجرت (۲۰۱۶)
* سکندر (۲۰۱۶)
* شان عشق (۲۰۱۷)
* سپر سٹار (۲۰۱۹)
* پرے ہٹ لوَ (۲۰۱۹)
* ضرار (۲۰۲۰)
* تیرے باجرے دی راکھی (۲۰۲۲)

## اہم ٹی وی ڈرامے

## اعزازات
* 1997ء وچ صدر پاکستان ولوں تمغا حسن کارکردگی
* ۱۹۶۷ تے ۲۰۰۲ دے وچکار کل ۱۶ وار اک اداکار وجوں نگار ایوارڈ، 1999ء وچ نگار ایوارڈ، ملینیئم ایوارڈ

## باہرلے جوڑ
* Nadeem`s son ordered to pay ex-wife Rs2.5m
* Official Website http://www.supernadeem.com/
* 

## حوالے

گٹھ:اردو سنیما وچ مرد اداکار
گٹھ:بھارتی مرد فلمی اداکار
گٹھ:پاکستانی مرد فلمی اداکار
گٹھ:پاکستانی مرد ٹیلی ویژن اداکار
گٹھ:پاکستانی ٹیلی ویژن ہدایت کار
گٹھ:تمغائے حسن کارکردگی وصول کنندگان
گٹھ:کراچی دے مرد اداکار
گٹھ:مہاجر شخصیتاں
گٹھ:نگار اعزاز جیتنے والیاں شخصیتاں
گٹھ:کراچی دے گلوکار